Die Rooi Roman(ties) | Jacques van Zyl se blok?
← NG Gemeente Bellville Vallei 50 Jaar Feeslied
Kontantbegrotings – die trog in die maand →
Die Rooi Roman(ties)
Ek was altyd bewus van die rooi gevaar wat skuil in die bosse van St Helenabaai. Ek het dan selfs eendag een vir 'n muis misgus een aand by my baas se huis by West Point. Maar toe kom my eerste 'toe-to-toe' met ou Rooies…
Ons was omtrent 'n week in ons nuwe huis. Al my gereedskap het mooi in gelid soos soldate in ons kamer gestaan in die hoek. Aangesien die intrek lekker nog sterk in my was, was ek die hele tyd in en uit die kamer om gereedskap te put vir allerlei regtrek takies in die huis. So gaan dit mos aan tot laat aand. Met hierdie spesifieke tog was ek opsoek na 'n skroewedraaier.
Nes ek by die kamer in gedraf kom, sien ek ou Rooies teen die muur skraps bo my gereedskapkas. En hy sien my mos toe ook. Hy kry so 'n parate draai in hom, mik links, en draf teen die muur af tot op die grond, agter die gordyn verby tot agter die spieelkas. Nou ja, as die grootste broek in die huis, moet ek maar my pligte aanvat, met die naaste skoen in die hand. Ek bekruip die spieeltafel versigtg terwyl ek al die ontsnappunte verspiet vir Rooies se moontlike vlug. Maar dit was donker agter die tafel, so ek sal n flits benodig.
Na die flits bron was ek net betyds om ta te sien spoed terug na sy wegtrek hoek oor die mat. Ek het een slinger van die skoen gepoog, maar was te stadig, en te ver. Die skoen rol en spring tot teen die muur omtrent soveel soos ek terwyl gogga agter die bed inhardloop. Ek vind myself en die skoen, Met 'n spoedige pols en adrenalienpiek is ek vinnig weer terug voor die bed en bespied die muur. Die ding het weer verskyn deur se kant agter die bedlampie teen die muur. Maar toe ek my daardie kant snel, sien hy my dadelik, steek vas, herbesin en draai om terug agter die bed in. Ek was duidelik in die geselskap van 'n meester.
Nou is ek kat en hy is muis. Gaan hy weer links uitspring of kortpad na die voetenend van die bed hol na my toe. Eks paraat vir al die opsies. Nee, hy kies om links oor die mat terug spieeltafel toe te snel. Dis hier waar my mik en druk op die kol was en ek gooi daai linkerskoen. Kolskoot bons die skoen op Rooies dat hy eintlik so agterna hop en val. Net bene en lyf.
Ek het die rondte gewen, maar ek hou my oorwinning stil, want wie laaste lag doen gewoonlik dit die lekkerste…